Ugen er begyndt med kraftige fald på verdens børser. Det er nemt at blive grebet af den generelle panik, når aktiemarkedet falder. Der er en række årsager til at korrektion kommer, og at den kommer kortsigtet med så voldsom kraft som tilfældet er.

Der er ikke mindst 3 grunde til at det er en korrektion, og ikke begyndelsen til en større nedtur.

Opture uden korrektioner undervejs er sjældne, og det er altid kun et spørgsmål om tid, før der kommer en nedtur mens aktierne stiger markant. Korrektioner kommer altid ubelejligt; også denne gang. Renterne er på vej op og mange sidder og kigger på ”3 %” i de amerikanske 10 årige renter, som skillelinjen mellem et fortsat aktiestimulerende renteniveau eller ej. Det er dog ikke automatisk lig med nedtur, hvis 3 % renteniveauet bliver nået og kortvarigt overgået. Den amerikanske regnskabssæson er lidt over halvvejs. Den gennemsnitlige indtjeningsvækst er på 13,4 % år i forhold til 4. kvartal 2016. Hvis tendensen holder (og det er der mere end blot en god sandsynlighed for), vil det være den næstbedste regnskabssæson de seneste 5 år. Der er udsigt til at 2018 vil blive drevet af generel god makroøkonomisk vækst og i tillæg giver den amerikanske skattereform yderligere medvind på bundlinjen.

Hvis aktierne skal ned nu vil det bl.a. forudsætte, at renten stiger yderligere eller at investorerne nu indstiller sig på, at 2018 bliver det sidste gode indtjeningsår. Det taler mest af alt for at den usikkerhed vi ser nu mere har karakter af korrektion end begyndelsen til en meget stor nedtur.

Brug nedturen konstruktivt

Forsøg at bruge usikkerheden fornuftigt: